તમે તો જાણો જ છો અત્યારે જમીન-મકાનના ભાવ કેવા તગડા હોય છે… નાખી દેવાતાય જોવોને પચાસેક લાખમાં અને એય એરિયા ઠીક ઠીક હો..! એટલે અમે અત્યારે જૂની બજાર પાસે જ રહીએ છીએ. ત્યાં બે ઓરડીનું ઘર છે ને વરંડો તો બહુ મોટો પાછો. જમીન તો એ બસો વાર છે પણ એમાં કઈ ફેરફાર અત્યારે થાય એમ નથી… દુકાનની કમાણી સારી છે. પણ ત્રણેય મારા એ એક જ દુકાનમાં રહ્યા એટલે દુકાનનો ખર્ચોય પાછો વધી જાય સોમેશભાઈ.. બંને ટેણીયાને ઇન્ટરનેશનલ સ્કૂલમાં ભણવા મુક્યા છે. ને બીજા ઘરખર્ચ પાછા એટલા ને એટલા.. હમણાં તો ઘરનું ઘર છે એ જ શાંતિ છે. બસ આટલું છે. ઘર અમારું નાનું પણ હૈયા સૌના વિશાળ છે. જો તમારી હા હોય તો શિવાલીને અમારા હૈયામાં વહુ રૂપે સમાવવા અમે સૌ ઇચ્ચછૂક છીએ..! કેમ શિવાંજ.?!